Haszonkulcs vagy árrés számítása

A haszonkulcs és az árrés gyakran összekevert fogalmak, pedig két különböző számítási módszert jelentenek.
Mindkettő a nyereség mértékét mutatja, de más alapra vetítve.

Általános táblázat

Mutató	Alapja	Algoritmus	Beszerzési ár példa	Eladási ár példa	Nyereség példa	Eredmény példa
Árrés	Eladási ár	(Eladási – Beszerzési) / Eladási	800	1000	200	20%
Haszonkulcs	Beszerzési ár	(Eladási – Beszerzési) / Beszerzési	800	1000	200	25%

A példában látható, hogy az eladási ár 20%-a (200 Ft) a nyereség, tehát 20%-os árrés mellett 25%-os haszonkulcs adódik.
Az árrés az eladási árhoz, a haszonkulcs a beszerzési árhoz viszonyítja a nyereséget.

eVIR árképzés

Az eVIR rendszer árképzési logikája szerint a bizonylat tételek árai meghatározhatók a rendszerbe rögzített pénznemek, árkategóriák, beszerzési és értékesítési szabályok, valamint akciós és egyedi árak alapján.

A cikkek ár paraméterei alapján az értékesítéskor megjelenített árak a következők szerint alakulhatnak:

Példa adatok:
Árképzés	Alapja	Algoritmus	Beszerzési ár	Eladási ár mezőbe írt szám	Árrés	Árrés %	Haszonkulcs %	Árképzési szorzó %
Fix ár	Eladási ár	Mezőbe írt/bevételezéskor rögzített ár	800	1000	200	20%	25%	-
Utolsó „beszerzési árkategória” alapján számolt (%)	Beszerzési ár	(Eladási / Beszerzési) * 100	800	125	200	20%	25%	125%

Az árképzési szorzó (másnéven árszorzó) a 100%-os beszerzési árat és a kívánt haszonkulcs százalékos értékét foglalja magában, azaz azt mutatja, hogy a beszerzési árhoz képest mennyi lesz az eladási ár.
A program százalékban várja az értéket, ahol 100% = beszerzési ár.
A példában látható, hogy egy 125%-os árképzési szorzó 200 Ft nyereséget (árrést) jelent, ami 20%-os árrésnek és 25%-os haszonkulcsnak felel meg.

Az alábbiakban bemutatjuk, hogy az eVIR rendszer mely értékesítéssel kapcsolatos felületein találkozhat a felhasználó az árrés és a haszonkulcs megjelenítésével, illetve beállítási lehetőségeivel.

Cikkek értékesítése árszorzó alapján

Termékek vagy szolgáltatások eladási ára az ár paraméterek területen Utolsó beszerzési árból számolt %-os árként is megadható, ez esetben a 100% egyenlő a beszerzési árral és a „100% + haszonkulcs%”, azaz az árszorzó értékét kell a mezőbe gépelni (pl.: 125) és a program ez alapján fogja bizonylatkészítéskor az eladási árat kiszámolni.

Bizonylatkészítéskor haszonkulcs vagy árrés oszlop megjelenítése

Bizonylatok készítésekor a tételek hozzáadása listában az alapértelmezett rendszerbeállítás szerint a Haszonkulcs oszlopban látható, hogy a beszerzési ár hány százaléka az eladási ár.

A Rendszerbeállítások menüpont Értékesítés - haszonkulcs/árrés területen az Árrés számítása mezőben módosítható arra, hogy az árrést jelenítse meg a program, azaz az eladási ár hány százaléka az árrés.

Haszonkulcs és árrés listázása

A Számlázás menüpont alatt található számlalistákban lehetőség van az eladott termékekhez tartozó haszonkulcs és árrés megtekintésére. Például: Számlalista árréssel, Számlalista árréssel funk.pénznemben, Tételenként lista árrésssel, Tételenkénti lista árréssel funk.pénznemben.